
DE 


FILO MENA 


Exsurge cor meum , exsurge diluculo , ut confitea- 
ris Domino in populis, et psallas illi in nationibus. Ma- 
gna est enim super Coelos misericordia ejus, et usque ad 
nubes veritas ejus. Ipse infirma mundi eligit , ut fortia 
quaeque confundat. Brachia debilia roboravit, ut exaltetur 
nomen sanctum suum , et omnes laudent eum in Ecclesia 
magna. Ipse de Coelo dimicavit contra Sisaram , et dedit 
illum in rnanu Deborae, Dominus ipse dedit Judith gla- 
dium in defensionem alienigenarum , ut gloriaretur super 
eam Jerusalem. 

Caudeamus ergo , F. C. , gaudeamus omnes in Domi- 
no, qui ex ore infantium, et lactentium pierfieil laudem 
suam. Qui respiciens ancillulam suam Filomenam ( nomen 
pulchrae dilectionis), luminis aeterni filiam, fecit poten- 
tiam in brachio illius , et ostendit in illa mirabilia ma- 
nuum suarum, ut recti, et fideles in Domino, misericor- 
diam consequantur, durique, et tardi corde ad credendum 
ferant oonfestim confusionem suam, cura ope, et interces- 
sione Sanctae istius caeci videant , surdi audiant , muti lo- 
quantur, et claudi ambulent. Jam in omnem terram exivit 
sonus talium mirabilium, et nomen praeclarae Virginis, et 
Martyris grande sonat a solis ortu usque ad occasum. Quis 
talia fando temperet a lacrimis amoris, et animi grati in 
Deum, ct Jesum Christum Filomenae Sponsum, qui adeo 
magnificavit illam, ut nullus sit, qui eam speciosam prae 
filiabus hominum non agnoscat? Quis non audit vocem ser- 
monum grandium operum illius, cojus vox sonat, ut vos. 
multitudinis , et Uuu^uam rtuuur aquarum mullarum 

Nunc autem venite, audite, et narrabo, quanta per 
Filomenam dignatus sit facere Deus animae meae- Pauper 
sum ego , et contemptus. Nihil grande exiguitas mea ex- 
ponere potest de his mirabilibus testimoniis tuis, Domine. 
Anpue tamen , ut liceat mihi testari , et annunciare po- 
pulis , non quae audivi, sed quae vidi, et expertus sum 
jn mcmetipso, ut cuncti gaudeant, et gaudium omnium 
sit plenum. Ipsa enim adimplevit me laetitia cum vultu 
suo , et fuerunt delectationes meae in dextera sua. Jam 
dirumpebatur spiritus meus iu visceribus meis, cum do- 
lores inferni per lustrum , et ultra circumdedissent me. 
Jam supernus ventriculus supercalefactus attrahebatur in 
seipsum, et vomitu habituali ad sepulcrum ducebar. Tune 
cum consternatus jacerem super faciem meam , et vultus 
meus haereret terrae, manus ejus tetigit me, et erexit 
me super genua mea , et dixit mihi : nunc missa sum , 
ut sanarem te. Cum affligereris iu conspectu Dei lui, ex- 
auditae sunt orationes fratrum tuorum , et ego veni iu 
adjutorium tuum. 

Et quidem venit in adjutorium meum per manus n- 
manlissimi fratris mei praebentis aquam , in qua sudarii 
Sanctae Martyris laciniam adnalabat. Potavi , et ex il|u 
Itera reliquerunt me mala , et melius habere eoopi. Et 
qued tempus, et medicamina.. non valuerant, pauxillum 
spiritualis medicinae in nomine Demini , sub umbra ala- 
rum Divae Filcmenae in momento, et in ictu oculi effecit. 

Jure ergo, meritoque reprehendam: exsurge cor meum 
et exsurgant diluculo, ut cantent glorias Domini, qui mi- 
rifice misericordiam suam ostendit mihi , ut salutent in 
Sancta Filomena invenirem. Exaltabo ergo te, Domine, 
quoniam suscepisti me, et non permisisti, ut umbra mor- 
tis absorberet me. Exaltabo te, Domine, quoniam inveni 
gratiam ante oculus tuos , ct precibus , et meritis hujus 
Sanctae Virginis, et Martyris misisti ad me manum suant 
victricem , ut enarrare possim cum gloria ipsius mirabi- 
lia tua. Et tu, Coelicola puella, quae tamquam prodigium 
facta es cunctis, et salutare tuum te suppliciter invocan- 
tibus donare dignaris , ne derelinquas me novissimum in- 
ter implorantes tuum patrocinium , cunctis diebus vitae 
meae , et ut tu nostra , ita et nos , vicissim , tua gloria- 
tio esse possimus. 

Ipsa quidem , F. C. erit gloriatio nostra , quoniam 
gloria , et gratia Dei fuit cum ea. Fuit cum ea ab infan- 
tia, quando Deum timere addidicit ., et abstinere a pw> 

ratis. Ex tunc coepit desiderare mandata Domini : os suum 
aperuit, et attraxit spiritum, unde de inlirma facta est 
fortis, et de parvula magia. Ex tunc enim declaratio ser- 
monum Domini illuminavit illam, et intellectum dedit illi. 
Angelicis bine moribus vivens in terra, vixit spiritu, non 
carne; propterea Deus eam nunc Angelum facit annuncian- 
tem virtutem Dei, et tamquam Mlcnael superbiam mundi 
reprehendentem. Facit ut Gabriel fortitudo Dei humilibus 
corde , et ut llaphael coelestis medicina infirmis. Propter 
hoc gloriosa dicta sunt de te, Virgo, et Martyr inclita. 
Fuisti enim foriis in proposito, temperans in silentio, pru- 
dens in interrogatione, justa in confessione, qua confessa 
es nomen Domini Jesu Christi , usque ad sanguinis effu- 
sionem bis, et ter ad martyrii coronam. Casta Virgo, Chri- 
sto Domino Angelorum desponsata , inquinamenta mundi 
devitasti, ut Angelis merito comparareris. 0 virginitas vir- 
tus e Coelo accersita , imitata In terris , tu martyres fa- 
cis , dum virgines Sponsum sibi inveniunt in Coelo. Per 
te Filomena , amore sancto saucia horruit noxium mundi 
amorem , et arduum iter ad Coelestia perrexit. Per te se- 
quens Sponsum divinum imitatione perferendi temporalia 
mala , nunc sempiternis pcrfruilur bonis. 

Quae autem mala non est perpessa? Infensissimus ho- 
stis animae suae, et Christianae veritati quale belli genus 
non indixit, ut a sancio proposito dimoveret, et a Sponsi 
amantissimi dulci complexu illam eriperet? Sed fortis a- 
dolescentula , cujus pretium de ultimis finibus, seductio- 
nes, et oblectamenta irrisit, palmam maritalem, et ho- 
nores respuit , probraque , ct tormenta sustinuit. Instant 
flagella, cl sine intermissione verberatur. Ancora jam de 
collo jacet , et in profundum aquarum demergitur. Adest 
galeatorum multitudo ensibus districtis , et telorum ictus 
subit. Quoniam vero destinaverat virili pectore non ad- 
mittere illicita propter aeternae vitae amorem , ideo flu- 
iii ina non obruerunt eam , et ex his omnibus liberavit eam 
Dominus, donec afferret illi sceptrum regni, et linis insidia- 
rum, et laborum suorum consolationem acciperet. Fictilis tabu- 
la , ipsius ingenitae nobilitatis sanguine depicta, tenet ad- 
huc nomen, et arma martyrii, lilio puritatis suae intexta, 
quae gloriam , et perenne illud trophaeum posteritati com- 
mendat. Haec ostendit quomedo sagittae parvulorum fa- 
ctae sint plagae eorum, et tela ignita retorta. Haec osten- 
dit nnmquum profanum hostem I.eatae adolescenlulac tan- 
tum prodesse potuisse obsequio, quantum proluit odio, 


cum candidatam imbellem adolescentium Deo obtulerit. 
Haec ostendit quod quantum iu ea iniquitas tyranni abun- 
davit, tantum in ipsa gratia benedictionis refudit. Haec oc- 
casum ejus ante meridiem : haec initium luminis ejus sole 
meridiano clarioris. Quoniam tradidit corpus suum ne ser- 
viret idolis , et idolorum cultorum concupiscentiis , nunc 
coronata possidet palmant, et apud Deum est merces ejus, 
duplici virginitatis , et martyrii palma decorata. 

Ipsa certamen forte certa vk, et honor divinae digna- 
tionis illuminavit eam. Victrix gloriosum sanguinem effu- 
dit , ut immaculatam confessionem candidam indueret Vir- 
ginitatem. Ad utrosque igitur honores amplissimam acce- 
pit dignitatem : flores nempe de virginitate candidos , et 
de passione purpureos. Unde fit, ut coronae illius nec ro- 
sae, nec lilia desint. Non inquinata vestimentis suis, di- 
lexit eam Jesus speciali praerogativa castitatis, et amoris 
praecipui privilegio meruit honorari. Sic veniens de ma- 
gna tribulatione ambulat in stolis albis, quas lavit in san- 
guine Agni , et recepta spiritu in tabernaculis justorum , 
nomen ejus scriptum fuit iu Coelis, 0 beata mors , qua 
illa, depositis corruptibilibus corporis indumentis, ad Coe- 
li palatium perenniter regnatura ascendit. Ascendit ritu 
Sponsae, cincta mille millibus Angelorum , prospera sorte 
nupta Christo Principi .* unde formosissima Hegina inclyta 
fulget , dotata gloria Patris , et respersa gratia Sponsi. 

Morlificata membra, et exanime cadaver, cujus obla- 
tio, ut fumus aromatum aceoplabilis, in conspectu Altis- 
simi ascendit , via Salaria in Priscillae spelunca sepul- 
tum , honestus locus, et peculiare monumentum obsigna- 
vit. Tamen non cognovit homo sepulcrum hoc, donec im- 
pleretur numerus dierum suorum, et Dominus i opinor 
fuerit nominis ipsius per labia sua. Donec Altissimo pla- 
cuerit manifestare magnitudinem suam in illa , ut vi- 
deant omnes populi gloriam ejus. Nostris hisce diebus iu 
quibus mala multiplicata sunt in terra, propter filios ini- 
quos in Israel, qui recesserunt a testamento , ut faciant 
malum , quaerentes signa , ut credant , extulit Dominus , 
ct ostendit nobis reliquias has , ut aperiantur oculi coe- 
corum, et propitius sit omnibus sperantibus in eum per 
eas. Hae de Tiberi ad Hirpinos dum efferuntur, species 
earum immutata est , et Filomenam nobis ostendunt vir- 
gineis floribus stipatam, et de praelio victricem palmam 
reportantem. Admiramini , F. C. vestimentum ejus candi- 
dum ut nix, et capillos capitis ejus, ut lana munda. Ad-. 

miramini illam habentem claritatem Dei , et lnmeti san- 
guinis ejus simile lapidi pretioso, tamquam lapidis jaspi- 
dis, sicut crystallum. Ipse Sponsus, qui conscidit succum 
suum, aceinVit eam laetitia, elegit eam, et posuit ut signa- 
culum in conspectu suo. Arca illius corporis, non vestes, 
sed misericordiam continere videtur, et tot mirabiliBycan- 
tare gloriam suam, ut sit nomen, et sepulcrum ejus glo- 
riosum. 

Felices populi, qui haec beata pignora possidetis! be- 
nedicti vos a Domino , qui per ea facit vohiscum miseri- 
cordiam. Dicite in nationibus, quae audistis, et vidistis, 
et bona , quae ostendit vobis Dominus in eis. Dicite gau- 
dium vestrum, et exultatio vestra eum appareret in me- 
dio vestri Sacrum Corpus S. Filomenae. Quomodo vidistis 
eam venientem ut sol" post auroram exoriens , et croceos 
radios emittens. Crocei quidem radii erant rivi sanguinis 
ex illius venis defluxi , et in ampulla asservati , qui sole 
ipso splendidiores Coelum illustrant. Hunc sanguinem, ve- 
stri levamen , et solatium , Angeli contuentes oblectaban- 
tur , Daemones horrebant. Sanguis enim erat salutaris , 
sanctus, qui pulchras Ecclesiae arbores irrigatione fuc- 
cundat. Ipse Diabolus horrebat, recordatus quippe Sangui- 
nis Domini , cujus amore hic effluxerat, llorrcbat , et in 
lurore suo tabescens, dentibus infremuit, el tempestutes, 
et turbines ab aestu inferni excitavit; desiderium tamen 
ejus periit. Ipsa enim imperabat veniis, et religavit Dae- 
monem in desertum montis superioris , et salva facta est 
Arca sacri corporis cum suo comitatu. Interea species ignis 
a Luna erat super eam a vespere usque mane, Coelo nu- 
bibus operto manente, ut ambularet in tenebris non timens 
a timore nocturno , et non offendentes ad lapidem pedes 
efferentium iliam. Quanto tremore vidistis eam in lectulo, 
sua virtute, sedentem, et oculis annuentem ne quid novi 
moliretur in ea , dura sudor , emissiones Paradisi , undi- 
que linea sua tingebat. Quomodo 

Sed benedicius Deus qui tanta , el tam grandia mira- 
bilia operatur in ea? Illumina, Domine, tenebras mentis 
meae : adjuva fidem meam. Tu qui possedisti Filomcuam 
ab initio viarum suarum, qui dux fuisti in itinere, et co- 
rona aurea in agone , tu quoque dirige gressus meos ad 
confitendum nomini tuo in innocentia cordis , et puritate 
manuum mearum. Tu qui exaltasti super terram habita- 
tionem ejus, ut ipsam gentes deprecarentur, ul auferas a 
nobis tribulationem, tu meritis, el intercessione hujus di- 

lectae tuae sponsae sis nostra consolatio , pt levamen in 
hac lacrimarum valle. Tu maestis hujus vitae rebus, per 
eam, etiam jucunda permisce. Tu qui constituisti illam 
columnam ip templo tuo, mitte nobis auxilium de Sancto, 
ut inspicientes , faciamus , et accessum habeamus in gra- 
tiam istam, in qua ipsa lecum stat, et sic gloriemur in 
spe, quae non confundit. Tu qui eam ad te sine macula 
traxisti, amplius lava nos ab iniquitate nostra, ut candi- 
da stola induti , cum ea post Agnum incedere possimus , 
et tecum regnare in Coelis, per omnia secula secu lorum- 
Arnen. 


FINIS. 


Bekeverti — Ex Typogeupuia Camerali, 

